Wichtigi Grundlinie in dr Schwiizer Gschicht si dr usbrägti Föderalismus, wo sit dr Gründig vo dr Alte Eidgenosseschaft immer e grossi Rolle gspiilt het, die bewaffneti Neutralität, wo im 16. und 17. Johrhundert het afo Form aneh, wil en anderi Ussebolitik dr Staatebund verrisse hätt, und wo vom Wiener Kongräss 1815 international anerkennt worden isch, und die diräkti Demokratii, wo as Erb vo der Französische Revolution und der Helvetik im spoote 19. Johrhundert wider iigfüehrt worden isch.